Natten til onsdag opdagede en patrulje i Frederikshavn, at en kvinde var faldet om. Da hun virkede stærkt påvirket valgte betjentene at tilkalde en ambulance. Men i ambulancen blev kvinden pludselig aggressiv. - På grund af hendes tilstand, var patruljen med i ambulancen. Og det er her, hun pludselig bliver voldsom og sparker og spytter. Da de ankommer til sygehuset i Hjørring, vurderer en læge, at hun godt kan komme med i detentionen, og der har hun overnattet, forklarer vagtchef Jess Falberg Han fortæller, at hun nu er sigtet efter paragraf 119 - vold mod tjenestemand.

Opsummering:
En 23-årig kvinde, der tydeligvis var påvirket, var utilfreds med, at en patrulje ville hjælpe hende.